CELEX: 32007D0024
Language: lv
Date: 2006-12-22 00:00:00
Title: Komisijas Lēmums ( 2006. gada 22. decembris ), ar ko apstiprina ārkārtas rīcības plānus putnu gripas un Ņūkāslas slimības kontrolei (izziņots ar dokumenta numuru K(2006) 6806)   (Dokuments attiecas uz EEZ)

13.1.2007   
            
            
               LV
            
            
               Eiropas Savienības Oficiālais Vēstnesis
            
            
               L 8/26
            
         
      KOMISIJAS LĒMUMS
   
   (2006. gada 22. decembris),
   ar ko apstiprina ārkārtas rīcības plānus putnu gripas un Ņūkāslas slimības kontrolei
   (izziņots ar dokumenta numuru K(2006) 6806)
   (Dokuments attiecas uz EEZ)
   (2007/24/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu un jo īpaši tā 56. pantu,
   ņemot vērā Padomes 1992. gada 19. maija Direktīvu 92/40/EEK, ar ko ievieš Kopienas pasākumus putnu gripas kontrolei (1), un jo īpaši tās 17. panta 4. punkta otro daļu,
   ņemot vērā Padomes 1992. gada 14. jūlija Direktīvu 92/66/EEK, ar ko ievieš Kopienas pasākumus Ņūkāslas slimības kontrolei (2), un jo īpaši tās 21. panta 4. punkta otro daļu,
   tā kā:
   
               (1)
            
            
               Direktīvā 92/40/EEK un Direktīvā 92/66/EEK ir noteikti kontroles pasākumi, kas jāpiemēro attiecīgi putnu gripas un Ņūkāslas slimības uzliesmojuma gadījumā, un daži profilakses pasākumi, kuru mērķis ir vairot kompetento iestāžu un lauku iedzīvotāju informētību par minētajām slimībām un sagatavotību tām. Saskaņā ar šīm direktīvām Komisijai jāapstiprina dalībvalstu ārkārtas rīcības plāni putnu gripas un Ņūkāslas slimības kontrolei.
            
         
               (2)
            
            
               Ar Komisijas 2004. gada 26. aprīļa Lēmumu 2004/402/EK, ar ko apstiprina ārkārtas rīcības plānus putnu gripas un Ņūkāslas slimības kontrolei (3), ir apstiprināti esošo dalībvalstu ārkārtas rīcības plāni. Minētā lēmuma pielikumā uzskaitītas dalībvalstis, kuru rīcības plāni ir apstiprināti.
            
         
               (3)
            
            
               Bulgārija un Rumānija pievienosies Kopienai 2007. gada 1. janvārī. Attiecīgi Bulgārija un Rumānija ir iesniegusi Komisijai apstiprināšanai ārkārtas rīcības plānus putnu gripas un Ņūkāslas slimības kontrolei.
            
         
               (4)
            
            
               Šie ārkārtas rīcības plāni, ko Bulgārija un Rumānija grozīja, ņemot vērā to novērtēšanas laikā saņemtos ieteikumus, atbilst Direktīvā 92/40/EEK un Direktīvā 92/66/EEK paredzētajiem kritērijiem un, tos regulāri atjauninot un efektīvi īstenojot, šie plāni ļauj sasniegt minēto direktīvu vēlamos mērķus, un tādēļ tie ir jāapstiprina.
            
         
               (5)
            
            
               Kopienas tiesību aktu skaidrības labad Lēmums 2004/402/EK ir jāatceļ un jāaizstāj ar šo lēmumu.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   2006. gada 7. novembrī Komisijai iesniegtie Bulgārijas ārkārtas rīcības plāni putnu gripas un Ņūkāslas slimības kontrolei ir apstiprināti.
   2. pants
   2006. gada 9. novembrī Komisijai iesniegtie Rumānijas ārkārtas rīcības plāni putnu gripas un Ņūkāslas slimības kontrolei ir apstiprināti.
   3. pants
   Pielikumā iekļauts to dalībvalstu saraksts, kuru ārkārtas rīcības plāni putnu gripas un Ņūkāslas slimības kontrolei ir apstiprināti.
   4. pants
   Lēmums 2004/402/EK ir atcelts.
   5. pants
   Šo lēmumu piemēro, tikai stājoties spēkā Bulgārijas un Rumānijas Pievienošanās līgumam un no tā spēkā stāšanās dienas.
   6. pants
   Šis lēmums ir adresēts dalībvalstīm.
   
      Briselē, 2006. gada 22. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 167, 22.6.1992., 1. lpp. Direktīvā jaunākie grozījumi izdarīti ar 2004. gada Aktu (OV L 236, 23.9.2004., 33. lpp.).
   
      (2)  OV L 260, 5.9.1992., 1. lpp. Direktīvā jaunākie grozījumi izdarīti ar 2004. gada Aktu.
   
      (3)  OV L 123, 27.4.2004., 111. lpp.
   
      PIELIKUMS
      Lēmuma 3. pantā minēto dalībvalstu saraksts
      
                  Kods
               
               
                  Valsts
               
            
                  AT
               
               
                  Austrija
               
            
                  BE
               
               
                  Beļģija
               
            
                  BG
               
               
                  Bulgārija
               
            
                  CY
               
               
                  Kipra
               
            
                  CZ
               
               
                  Čehija
               
            
                  DE
               
               
                  Vācija
               
            
                  DK
               
               
                  Dānija
               
            
                  EE
               
               
                  Igaunija
               
            
                  EL
               
               
                  Grieķija
               
            
                  ES
               
               
                  Spānija
               
            
                  FI
               
               
                  Somija
               
            
                  FR
               
               
                  Francija
               
            
                  HU
               
               
                  Ungārija
               
            
                  IE
               
               
                  Īrija
               
            
                  IT
               
               
                  Itālija
               
            
                  LV
               
               
                  Latvija
               
            
                  LT
               
               
                  Lietuva
               
            
                  LU
               
               
                  Luksemburga
               
            
                  MT
               
               
                  Malta
               
            
                  NL
               
               
                  Nīderlande
               
            
                  PL
               
               
                  Polija
               
            
                  PT
               
               
                  Portugāle
               
            
                  RO
               
               
                  Rumānija
               
            
                  SE
               
               
                  Zviedrija
               
            
                  SI
               
               
                  Slovēnija
               
            
                  SK
               
               
                  Slovākija
               
            
                  UK
               
               
                  Apvienotā Karaliste